als_Latn dik_Latn sag_Latn
Instituti “Verrat e Llukës” nga Gllogjani: Zgjedhjet i fiton Ramush Haradinaj
- May 30, 2017 15:41
- Satirë
Instituti për Analiza dhe Hulumtime Sociale “Verrat e Llukës” me seli në Gllogjan, ka nxjerrë një sondazh për zgjedhjet e 11 qershorit, sipas të cilit kryeministri i ardhshëm i Kosovës do të jetë Ramush Haradinaj.
Ky sondazh i zhvilluar me 18 respodentë nga familja Haradinaj, ka nxjerrë fitues me mbi 50% liderin e AAK’së, i cili është i nominuar i koalicionit PDK-AAK-Nisma.
Sipas rezultateve, 10 nga 18 respodentët apo shprehur në përqindje, 55% të anketuarve, e duan Haradinajn kryeministër. Pas tij vjen Albin Kurti, i cili nga 18 respodentët ka marrë 5 vota apo rreth 28%, kurse 3 nga të anketuarit apo 17% preferojnë kandidatin nga LDK, Avdullah Hotin.
AAK e ka përshendetur këtë sondazh, me ç’rast ka theksuar se sondazhi është mjaft përfaqësues dhe është pasqyrë paraprake e rezultatit të zgjedhjeve që do të mbahen me 11 qershor. /PamPress/
Lajmet në rubrikën "Satirë" janë lajme satirike, dhe si të tilla në shumicën e rasteve janë lajme të sajuara dhe jo të vërteta.
als_Latn tgl_Latn nya_Latn als_Latn als_Latn als_Latn als_Latn als_Latn